Коми Республикаын заводитiс уджавны Коми Республикаса государственнöй услугаяс портал.

Порталлысь уджсö официальнöя талун восьтiс Коми Республикаса Юралысь Вячеслав Гайзер. Тадзикöн, регионса олысьяслöн, предприятиеяслöн да организацияяслöн, эмбур сикас вылö видзöдтöг, лоис позянлун электроннöя босьтны государственнöй услугаяс.

Кыдзи пасйис Вячеслав Гайзер, государственнöй услугаяс сетны электроннöя – 2010 воын россияса министръяслöн медшöр могъясысь öти, мый збыльмöдны сьöлöмсянь босьтчисны Коми Республикаын.

«Коми Республикаса государственнöй услугаяс портал восьтöмыс водзö кутас тырвыйö сöвмöдны юöр сетан общество. Россия Федерацияса Президентöн миянлы индöм тайö могсö, мый гижöма Юöр сетöм сöвмöдан стратегияын 2015 воöдз, ми пöртiм олöмö. Госуслугаяс портал отсалас бырöдны кольöм олöмысь «öчередьяс», сiйöс веськöдöма сы вылö, медым видзтыны йöзлысь кад, медым лöсьыд да кокни вöлi сыöн вöдитчыны», - пасйис Коми Республикаса Юралысь.

Коми Республикаса государственнöй услугаяс порталлöн öтуввез-инпас - [www.pgu.rkomi.ru](http://www.pgu.rkomi.ru)

 Стöчджыка Коми Республикаса государственнöй услугаяс портал йылысь.